Ντοματόσουπα με πέστο ρίγανης
Ντοματόσουπα με πέστο ρίγανης, πεντανόστιμη, γρήγορη και έξτρα γευστική!
2 κουτ. σούπας ελαιόλαδο, 2 σκελίδες σκόρδου, ψιλοκομμένες , 5 λιαστές ντομάτες, 1 κιλό ώριμες ντομάτες τριμμένες, αλατοπίπερο, 1 κουτ. γλυκού ζάχαρη, 600 ml νερό ή ζωμός λαχανικών, 1 φλιτζ. τσαγιού φύλλα φρέσκιας ρίγανης (αν δεν βρούμε, βάζουμε μαϊντανό) , 1/2 φλιτζ. τσαγιού κουκουνάρι, 1 σκελίδα σκόρδου, 50 γρ. φέτα , 1 κουτ. σούπας παρμεζάνα, 1/2 φλιτζ. τσαγιού ελαιόλαδο
Σε μια βαθιά κατσαρόλα ζεσταίνουμε 2 κουτ. σούπας ελαιόλαδο σε δυνατή φωτιά και σοτάρουμε για περίπου μισό λεπτό ψιλοκομμένες 2 σκελίδες σκόρδου και 5 λιαστές ντομάτες.Προσθέτουμε τις ντομάτες, το αλατοπίπερο, τη ζάχαρη και 600 ml νερό (αν έχουμε, βάζουμε την ίδια ποσότητα σπιτικού ζωμού λαχανικών).Βράζουμε για περίπου 10 λεπτά, μέχρι να δέσει ελαφρώς η σούπα. Στο μεταξύ, ετοιμάζουμε το πέστο, χτυπώντας στον πολυκόφτη τα φύλλα ρίγανης με το κουκουνάρι, τη σκελίδα σκόρδου, τη φέτα και τη παρμεζάνα.Ρίχνουμε σταδιακά 1/2 φλιτζ. τσαγιού ελαιόλαδο και συνεχίζουμε το χτύπημα μέχρι να ενσωματωθεί. Σερβίρουμε τη σούπα με 1 κουταλιά πέστο σε κάθε μερίδα.
Λαχανικά,Ντομάτα,Τυρί